钦定古今图书集成/明伦汇编/宫闱典/第115卷 > 萧余里也
## 钦定古今图书集成/明伦汇编/宫闱典/第115卷 > 萧余里也

按《辽史》本传：“余里也，字讹都碗，国舅阿剌次子。便佞
滑稽，善女工。重熙间，以外戚进。清宁初，补祗候郎君，
尚郑国公主，拜驸马都尉，累迁南面林牙。以父阿剌
为萧革所谮，出余里也为奉先军节度使。十年冬，召
为北面林牙。咸雍中，会有告余里也与族人术哲谋
害耶律乙辛，按无状，出为宁远军节度使。自后余里”
也揣乙辛意，倾心事之，荐为国舅详稳。太康初，封辽
西郡王。时乙辛擅恣，凡不附己者出之，乃引余里也
为北府宰相，兼知契丹行宫都部署事。及乙辛谋构
皇太子，余里也多助成之，遂知北院枢密事，赐推诚
协赞功臣，以女侄妻乙辛子绥也。恃势横肆，至有“无
君”之语，朝野侧目。帝出乙辛知南院大王事，坐与《乙
辛》党以天平公节度使归第寻拜西北路招讨使，以
母忧去官卒。